Tárgyalja: Pénzügyi Bizottság

Nyilvános ülés anyaga

Berettyóújfalu Város Önkormányzata Polgármesterétől

ELŐTERJESZTÉS

a Berettyóújfalui Szakképzési Centrummal kötött vagyonkezelési szerződés módosítására

Tisztelt Képviselő-testület!

Berettyóújfalu Város Önkormányzata Képviselő-testülete a 84/2016. (IV. 28.) önkormányzati határozattal fogadta el a Berettyóújfalui Szakképzési Centrummal kötendő vagyonkezelési szerződést, mely alapján az Önkormányzat vagyonkezelésbe adja, a Berettyóújfalui Szakképzési Centrum vagyonkezelésbe veszi a Berettyóújfalui Szakképzési Centrum Bessenyei György Szakközépiskolájában és a Berettyóújfalui Szakképzési Centrum Eötvös József Szakképző Iskolájában folyó szakképzési feladatok ellátását szolgáló, Önkormányzat tulajdonát képező Berettyóújfalu, Eötvös u. 1. szám alatti 3400/2 hrsz-ú, a Berettyóújfalu, Honvéd u. 11. sz. alatti 2/10. hrsz-ú ingatlanokat, valamint az Önkormányzat tulajdonában lévő ingóságokat.

Felek 2016. május 25-én aláírták a vagyonkezelési szerződést.

A Klebelsberg Intézményfenntartó Központ fenntartásában működő egyes szakképzési feladatot ellátó köznevelési intézmények fenntartóváltásával összefüggő intézkedésekről szóló 120/2015. (V. 21.) Korm. rendelet (a továbbiakban: Rendelet) 1/A. § (1) bekezdés i) pontja alapján 2016. július 1. napjától a Berettyóújfalui Arany János Gimnázium, Egészségügyi Szakképző és Közgazdasági Szakközépiskola (a továbbiakban: Intézmény) kivált a Klebelsberg Intézményfenntartó Központból, beolvadt a Centrumba, és annak tagintézményeként folytatja működését. A Rendelet 1/B. § (1) bekezdés d) pontja értelmében az Intézmény tekintetében a Klebelsberg Intézményfenntartó Központ jogutódja a Centrum.

A nemzeti köznevelésről szóló 2011. évi CXC. törvény 74. § (4) bekezdése alapján a szakképzési centrum feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a szakképzési centrumot ingyenes vagyonkezelői jog illeti meg mindaddig, amíg a köznevelési közfeladat a szakképzési centrum részéről történő ellátása az adott ingatlanban meg nem szűnik.

Fentiekre tekintettel kereste meg a Centrum az Önkormányzatot azzal, hogy a megkötött vagyonkezelési szerződésben meghatározott feltételekkel szükséges az Intézménynek helyt adó, 4100 Berettyóújfalu, Kossuth u. 35. szám alatti 979/1 hrsz-ú, az Önkormányzat kizárólagos tulajdonát képező ingatlan, valamint az ott lévő ingóságok tekintetében kiterjeszteni a vagyonkezelésbe adott vagyontárgyak körét. Ennek megfelelően szükséges a vagyonkezelési szerződés módosítása.

Tekintettel arra, hogy a Centrum 2016. július 1. napjától a módosítással érintett vagyont közfeladat ellátásra használja, Felek a vagyonkezelési szerződés rendelkezéseit 2016. július 1. napjától a jelen szerződésmódosítás hatályba lépéséig keletkezett jogaikra és kötelezettségeikre is alkalmazzák.

Az előterjesztéshez 1 határozati javaslat tartozik. A vagyonkezelésbe adott ingóságokat tartalmazó 2 excel táblázat (a szerződés 2. és 3. melléklete) kizárólag elektronikus úton kerülnek megküldésre.

Kérem, hogy az előterjesztésben és a határozati javaslatban foglaltakat elfogadni szíveskedjenek.

Berettyóújfalu, 2018. november 20.

Muraközi István

polgármester

Határozati javaslat:

Berettyóújfalu Város Önkormányzata Képviselő-testülete a Berettyóújfalui Szakképzési Centrummal kötendő vagyonkezelési szerződés módosítást az alábbiak szerint elfogadja.

VAGYONKEZELÉSI szerződés 1. számú módosítása

amely létrejött

Berettyóújfalu Város Önkormányzata

székhelye: 4100 Berettyóújfalu, Dózsa Gy. u. 17-19.

képviseli: Muraközi István polgármester

törzsszáma: 728328

adóigazgatási azonosító száma: 15728324-2-09

bankszámlaszáma: 60600242-11111063

statisztikai számjele: 15728324-8411-321-09

mint Átadó (a továbbiakban: Önkormányzat),

a fenntartó Innovációs és Technológiai Minisztérium nevében és képviseletében eljáró

Nemzeti Szakképzési és Felnőttképzési Hivatal

székhelye: 1089 Budapest, Kálvária tér 7.

képviseli: Magyar Zita főigazgatói jogkörben eljáró helyettes

adószáma: 15830731-2-42

statisztikai számjele: 15830731-8412-312-01

mint Ellenjegyző,

a Berettyóújfalui Szakképzési Centrum

székhelye: 4100 Berettyóújfalu, Eötvös u. 1.

képviseli: Pelyhéné Bartha Irén főigazgató

adóigazgatási azonosító száma: 15831842-2-09

ÁHT azonosítója: 354439

statisztikai számjele: 15831842-8532-312-09

mint Átvevő (a továbbiakban: Centrum)

(a továbbiakban együtt: Felek) között alulírott helyen és napon a következő feltételekkel:

1. Szerződő Felek rögzítik, hogy közöttük 2016. május 25. napján vagyonkezelési szerződés (a továbbiakban: vagyonkezelési szerződés) jött létre az Önkormányzat tulajdonában lévő, a Centrum feladatellátását szolgáló vagyon vagyonkezelésbe adása tárgyában.
2. A Klebelsberg Intézményfenntartó Központ fenntartásában működő egyes szakképzési feladatot ellátó köznevelési intézmények fenntartóváltásával összefüggő intézkedésekről szóló 120/2015. (V. 21.) Korm. rendelet (a továbbiakban: Rendelet) 1/A. § (1) bekezdés i) pontja alapján 2016. július 1. napjától a Berettyóújfalui Arany János Gimnázium, Egészségügyi Szakképző és Közgazdasági Szakközépiskola (a továbbiakban: Intézmény) kivált a Klebelsberg Intézményfenntartó Központból, beolvadt a Centrumba, és annak tagintézményeként folytatja működését. A Rendelet 1/B. § (1) bekezdés d) pontja értelmében az Intézmény tekintetében a Klebelsberg Intézményfenntartó Központ jogutódja a Centrum.
3. A nemzeti köznevelésről szóló 2011. évi CXC. törvény 74. § (4) bekezdése alapján a szakképzési centrum feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a szakképzési centrumot ingyenes vagyonkezelői jog illeti meg mindaddig, amíg a köznevelési közfeladat a szakképzési centrum részéről történő ellátása az adott ingatlanban meg nem szűnik.

Fentiekre tekintettel a Felek megállapodnak, hogy a közöttük létrejött vagyonkezelési szerződésben meghatározott feltételekkel a vagyonkezelési szerződés 1. pontjában megjelölt és vagyonkezelésbe vett ingó és ingatlanok mellett az Önkormányzat vagyonkezelésbe adja, a Centrum vagyonkezelésbe veszi a

- 4100 Berettyóújfalu, Kossuth u. 35. szám alatti 979/1 hrsz-ú, az Önkormányzat kizárólagos tulajdonát képező ingatlant.

- jelen szerződésmódosítás 2. számú mellékletben felsorolt ingóságokat a 2016. június 30. napi leltár szerint.

1. A Centrum a fent körülírt ingatlanra vonatkozó vagyonkezelői jogát az ingatlan-nyilvántartásba bejegyezteti. Az Önkormányzat jelen szerződésmódosítás aláírásával feltétlen és visszavonhatatlan hozzájárulását adja ahhoz, hogy a fent körülírt ingatlanra a Centrum vagyonkezelői joga vagyonkezelés jogcímen bejegyzésre kerüljön. Az Önkormányzat jelen megállapodás aláírásával meghatalmazza a Centrumot, hogy az ingatlan-nyilvántartási bejegyzéssel, illetve törléssel kapcsolatos eljárásban teljes jogkörrel képviselje az illetékes Földhivatal előtt.
2. Felek rögzítik, hogy jelen szerződésmódosítás a 2016. július 1. napja óta fennálló jogi helyzet rendezésére is irányul. Tekintettel arra, hogy a Centrum a 2016. július 1. napjától az 1. pontban körülírt vagyont közfeladat ellátásra használja, Felek a vagyonkezelési szerződés rendelkezéseit 2016. július 1. napjától a jelen szerződésmódosítás hatályba lépéséig keletkezett jogaikra és kötelezettségeikre és az azzal kapcsolatos egymással szembeni követeléseikre is alkalmazni rendelik.

6. Jelen szerződésmódosítás elválaszthatatlan részét képezik az alábbi mellékletek:

1. számú melléklet: Vagyonkezelésbe adott ingatlan tulajdoni lapja

2. számú melléklet: Vagyonkezelésbe adott ingó vagyon

3. számú melléklet: Egységes szerkezetbe foglalt vagyonkezelésbe adott ingó

vagyon

Jelen szerződésmódosítás 3 számozott oldalból áll és 6 eredeti példányban készült, amelyből 2 példánya Centrumot, 2 példány az Ellenjegyzőt és 2 példány az Önkormányzatot illeti meg.

Felek jelen szerződésmódosítást elolvasták és közös értelmezés után, mint akaratukkal mindenben megegyezőt jóváhagyólag aláírják és egyidejűleg minden oldalát kézjegyükkel látják el.

1. A szerződő felek rögzítik, hogy egybehangzó akaratuk szerint a vagyonkezelői szerződést egyebekben változatlan tartalommal tartják fenn.

Ellenjegyzem:

Budapest, 2018.

……………………………………

Magyar Zita

főigazgatói jogkörben eljáró helyettes

Nemzeti Szakképzési és Felnőttképzési Hivatal

Ellenjegyző

|  |  |
| --- | --- |
| ………………………………………..  Tölcsér Beáta  gazdasági főigazgató-helyettes  Nemzeti Szakképzési és Felnőttképzési Hivatal  pénzügyi ellenjegyző  Budapest, 2018. \_\_\_\_\_\_\_\_\_\_\_\_ | …………………………………………  dr. Butsy Krisztina  főosztályvezető  Nemzeti Szakképzési és Felnőttképzési Hivatal  jogi ellenjegyző  Budapest, 2018. \_\_\_\_\_\_\_\_\_\_\_\_\_ |

Berettyóújfalu, 2018. Berettyóújfalu, 2018.

………………………………………. …………………………………………

Berettyóújfalu Város Önkormányzata Berettyóújfalui Szakképzési Centrum

Muraközi István Pelyhéné Bartha Irén

polgármester főigazgató

pénzügyileg ellenjegyzem: pénzügyileg ellenjegyzem:

…………………………………….. ……………………………………………

Berettyóújfalu Város Önkormányzata Berettyóújfalui Szakképzési Centrum

Dézsi Ferencné Hagymásiné Szőke Katalin

pénzügyi irodavezető gazdasági főigazgató-helyettes

jogilag ellenjegyzem: jogilag ellenjegyzem:

…………………………………….. ……………………………………………

Berettyóújfalu Város Önkormányzata Berettyóújfalui Szakképzési Centrum

dr, Körtvélyesi Viktor Nagyné dr. Jónás Anita

jegyző jogász

Határidő: azonnal

Felelős: Muraközi István polgármester

[BSZC vagyonkezelési szerződés melléklet Arany János Gimn. ingóságok.xlsx](https://link.berettyoujfalu.hu/20181129/BSZC%20vagyonkezel%E9si%20szerz%F5d%E9s%20mell%E9klet%20%20Arany%20J%E1nos%20Gimn.%20ing%F3s%E1gok.xlsx)

[BSZC vagyonkezelési szerződés melléklet ingóságok egységesen.xlsx](https://link.berettyoujfalu.hu/20181129/BSZC vagyonkezel%E9si szerz%F5d%E9s mell%E9klet ing%F3s%E1gok egys%E9gesen.xlsx)